NCT (гурт)

**NCT** (; абрэвіятура ад **Neo Culture Technology**, літ. пераклад: *Тэхналогія новай культуры*) — паўднёвакарэйскі бой-бэнд, створаны SM Entertainment у 2016 годзе. Станам на красавік 2021 года гурт складаецца з 23-х удзельнікаў і падзелены на чатыры розныя суб'юніты. Гурт уяўляе сабою праект з неабмежаванай колькасцю ўдзельнікаў, таму немагчыма канчаткова сказаць, колькі яшчэ чалавек будзе дададзена ў будучыні.

## Назва і канцэпт 
У студзені 2016 года заснавальнік SM Entertainment, Лі Су Ман, выступіў з прэзентацыяй пад назвай «SMTOWN: Neo Culture Technology 2016» на SM Coex Artium. Лэйбл планаваў стварыць новы гурт, які б «адпавядаў» іх асаблівай стратэгіі культурнага зместу: меў «неабмежаваную» колькасць удзельнікаў, якія б дэбютавалі ў асобных саб-юнітах гурта. Акрамя таго, саб-юніты маглі б «супрацоўнічаць» адзін з адным. Пазней была абвешчана назва гурта, NCT, што з’яўляецца абрэвіятурай назвы прэзентацыі. NCT стаў першым айдал-гуртам SM Entertainment пасля дэбюту Red Velvet у 2014 годзе і першым мужчынскім гуртам пасля дэбюту Exo ў 2012 годзе.

## Гісторыя 
### 2013—2016: фармаванне і пераддэбютная дзейнасць 
Перад тым, як далучыцца да SM Entertainment, некаторыя ўдзельнікі ўжо з’яўляліся ў індустрыі забаў. Джэно з’яўляўся ў розных рэкламных роліках у дзяцінстве. Джысон у дзяцінстве быў акцёрам і здымаўся ў такіх фільмах, як «Хлопцы, будзьце цікаўнымі» (2012) і «Ідзі, спыніся, забей» (2013). Чэнлэ быў спеваком на кітайскай сцэне з 2009 па 2015 гады; ён выпусціў тры альбомы і выступіў з сольным канцэртам у Кітаі. У 2011 годзе Юта ўзяў удзел у ў спеўным конкурсе *Juice Winter Collection* у Японіі, тымчасова Тэн удзельнічаў у тайскім тэлешоу *Teen Superstar* пад псеўданімам TNT. Сяаджун быў удзельнікам спеўнай праграмы Zhejiang TV *X-Fire* у лістападзе 2015 года.

Джоні, Юта, Тэн, Марк і Рэнджун далучыліся да кампаніі праз SM Global Auditions, а астатнія ўдзельнікі былі знойдзены праз вулічны кастынг, асабістыя рэкамендацыі і грамадскія забаўляльныя шоу. Да свайго дэбюту ў якасці членаў NCT 19 з 23 цяперашніх удзельнікаў NCT былі прадстаўлены ў складзе SM Rookies, групы трэйні пад кіраўніцтвам SM Entertainment, створанай у снежні 2013 года. Першымі прадстаўленымі ўдзельнікамі NCT сталі Тэён і Джэно. Шаснаццаць іншых удзельнікаў былі прадстаўлены праз SM Rookies да пачатку студзеня 2016 года.

Тэён выпусціў кароткі рэп-трэк «Open the Door» у ліпені 2014 года і стаў сувыканаўцам другога сінгла Red Velvet «Be Natural» у кастрычніку таго ж года. Разам з Джоні, Ютам, Тэнам, Джэхёнам, Маркам, Джэно, Донхёкам, Джэмінам і Джысонам ён з’явіўся на шоу Mnet Exo 90:2014 (у якім удзельнічалі калегі па лэйбле Exo), дзе яны выконвалі танцы пад K-pop песні 90-х. Са студзеня па чэрвень 2015 года Доён і Джэхён былі галоўнымі МС на музычным шоу Show Champion; з ліпеня па снежань таго ж года Юта была прадстаўніком на Abnormal Summit, тэлепраграме, у якой некарэйскія мужчыны абмяркоўваюць карэйскую культуру. Марк, Джэно, Донхёк, Джэмін і Джысон былі мышагоншчыкамі на шоу Disney Channel Korea *The Mickey Mouse Club*.

## Удзельнікі 
Узята з профіля гурта на афіцыйным сайце SM Entertainment.

### Саб'юніты 
* **NCT U** — удзельнікі мяняюцца ў залежнасці ад канцэпта песні
* **NCT 127** — Тэіль, Джоні, Тэён, Юта, Доён, Джэхён, Вінвін, Чону, Марк і Хэчан
* **NCT Dream** — Марк, Рэнджун, Джэно, Хэчан, Джэмін, Чэнлэ і Джысон
* **WayV** — Кун, Тэн, Вінвін, Лукас, Сяаджун, Хендэры і Ян’ян
** **WayV-Kun & Xiaojun** — Кун, Сяаджун
** **WayV-Ten & Yangyang** — Тэн, Ян’ян
** **WayV-Lucas & Hendery** — Лукас, Хендэры

### Шкала часу 
## Дыскаграфія 
**Студыйныя альбомы**

* *NCT 2018 Empathy* (2018)
* *NCT 2020 Resonance* (2020)
* *Universe* (2021)
* *Golden Age* (2023)

## Заўвагі 
Катэгорыя:K-pop гурты
Катэгорыя:Музычныя калектывы, якія з’явіліся ў 2016 годзе